**ΚΕΦΑΛΑΙΟ 3/ ΕΝΟΤΗΤΑ 3**

**1. Ορθολογισμός ή ρασιοναλισμός**

Οι ορθολογιστές φιλόσοφοι **πρεσβεύουν** τα εξής**:**

**Ι.**Η γνώση μας για τον κόσμο προέρχεται από τον ορθό λόγο και στηρίζεται σ’ αυτόν.

**ΙΙ.** Τα βασικά στοιχεία της γνώσης μας αναζητούνται στο νου μας.

**ΙΙΙ.** Αυτή η γνώση αποκαλείται *a priori* ή *προ*-*εμπειρική*, γιατί φαίνεται να είναι δυνατή *πριν ή ανεξάρτητα*από οποιαδήποτε εμπειρία.

·    **Κύριοι εκπρόσωποι:**

**Ι. *αρχαιότητα*:**

**Πλάτων**

– Σύμφωνα με τον Πλάτωνα, η γνώση βασίζεται στην **ανάμνηση** **των** **ιδεών.**Οι  ιδέες αυτές υπάρχουν αιώνια και τις έχει αντικρίσει η ψυχή πριν να ενσαρκωθεί στο σώμα.

– Πώς τις ενσαρκώνει η ψυχή; Με κατάλληλη νοητική άσκηση και με τη μελέτη των μαθηματικών.

**–**Ο υλικός κόσμος αποτελεί ατελή αντανάκλαση των ιδεών.

**ΙΙ. *Νεότερη* *εποχή*:**

**α) Ντεκάρτ**

**–** Σύμφωνα με τον Ντεκάρτ, η γνώση ως συμπαγές οικοδόμημα στηρίζεται στις πεποιθήσεις που έχουν για **θεμέλιό** τους τον **ορθό** **λόγο** και γι’ αυτό είναι ακλόνητες.

– Τέτοιες πεποιθήσεις μπορούμε να παράγουμε με τη μέθοδο της **συστηματικής αμφιβολίας**.

– Τούτο σημαίνει ότι διατρέχουμε ένα σύνολο πεποιθήσεων για να επιλέξουμε στο τέλος της διαδικασίας, κατά την οποία αμφιβάλλουμε, εκείνες τις πεποιθήσεις που **δεν** μπορούμε να **θέσουμε** υπό **αμφιβολία**.

– **κριτήρια για τις αληθείς ιδέες:**η *σαφήνεια* και η *ευκρίνεια*.

– Αυτά τα γνωρίσματα καθιστούν τις ιδέες μας *εναργείς*.

– Τις βασικές μας ιδέες τις **έχει** **εμφυτεύσει** στο νου μας ο θεός.

– Τι **είναι** οι ιδέες μας; Παραστάσεις των θεμελιακών γνωρισμάτων των υλικών και πνευματικών όντων.

– **Πώς** τις **συλλαμβάνουμε** αυτές τις ιδέες; **Άμεσα** και με τη βοήθεια της **ενόρασης**, δηλαδή χωρίς να καταφεύγουμε σε κάποια συλλογιστική διαδικασία.

**– Η απόλυτη βεβαιότητα,**στην οποία κατέληξε ο Ντεκάρτ, είναι το ***σκέφτομαι*, *άρα υπάρχω*.**

– Αυτή η βεβαιότητα **προβάλλει** στο νου μας **άμεσα** και δεν προκύπτει συμπερασματικά μέσα από κάποια συλλογιστική διαδικασία. Γι’ αυτό και το συμπερασματικό *άρα* καθίσταται περιττό.

– Η εν λόγω βεβαιότητα είναι το **θεμέλιο**, πάνω στο οποίο επιχειρεί ο φιλόσοφος να οικοδομήσει τη γνώση.

– Το βέβαιο του πράγματος έγκειται στο ότι η σύνδεση των πεποιθήσεών μας με την πραγματικότητα **εντοπίζεται** στη σχέση των πεποιθήσεων που στηρίζονται στον **ορθό** **λόγο** με τις πεποιθήσεις που στηρίζονται στην **εμπειρική** πραγματικότητα.

**β) Σπινόζα**

**γ) Λάιμπνιτς**

– Υποστηρίζουν ότι ο νους μας πρέπει να χρησιμοποιεί τις **έμφυτες** **ιδέες** και τις **λογικές αρχές** για να μπορεί να κατανοεί βασικές δομές της πραγματικότητας.

**δ) Χέγκελ**

**–**ο πιο **σημαντικός** ορθολογιστής.

**–** ο **ορθός** **λόγος** συντελεί στο να κατανοήσουμε πλήρως την πραγματική εξέλιξη της ανθρώπινης ιστορίας και να προβλέψουμε την όλη πορεία της.

**ΕΡΩΤΗΣΕΙΣ ΚΑΤΑΝΟΗΣΗΣ**

1. **ΟΡΘΟΛΟΓΙΣΜΟΣ**
2. Για τον Πλάτωνα το σώμα είναι η αιτία απομάκρυνσης και λήθης των Ιδεών.
3. Για τους ορθολογιστές η γνώση υφίσταται a priori, προεμπειρικά.
4. Για την κατάκτηση της γνώσης απαιτείται νοητική άσκηση κατάλληλη και σύμφωνη με τους μαθηματικούς όρους, κατά τον Πλάτωνα.
5. Θα λέγαμε ότι γνώση για τον Πλάτωνα είναι ανάμνηση.
6. Ο υλικός κόσμος είναι η ολοκλήρωση των Ιδεών στη γη.
7. Για τον Ντεκάρτ, η ακλόνητη γνώση στηρίζεται αποκλειστικά στον ορθό λόγο.
8. Προκειμένου να κατακτήσουμε τη γνώση απαιτείται η μέθοδος της παρατήρησης, σύμφωνα με τον Ντεκάρτ.
9. Οι Ιδέες είναι για εκείνον προϊόντα της νόησης.
10. Η ύπαρξη της ιδέας ενός τέλειου όντος σημαίνει ότι αυτό υπάρχει.
11. Η γνώση του κόσμου είναι άσχετη με την ύπαρξη Θεού.
12. Ο θεός έχει εμφυτεύσει μόνο βασικές ιδέες για τα πνευματικά όντα.
13. Η αμφιβολία και ο σκεπτικισμός είναι μεθοδολογικά εργαλεία του Ντεκάρτ.
14. Το πνεύμα έχει έκταση, ενώ η ύλη είναι μη εκτατή οντότητα.

Άλλοι Ορθολογιστές: ………………………………………………………………………..

ΕΡΩΤΗΣΗ 1/ ΣΕΛ/ 87

……………………………………………………………………………………………………………………………………………………………………………………………………………………………………………………………………………………………………………………………………………………….

……………………………………………………………………………………………………………………………………………………………………………………………………………………………………………………………………………………………………………………………………………………….